
69 ANIVERSARIO DI STATUUT: CELEBRANDO 
HISTORIA Y COLABORACIÓN DEN REINO 


Exactamente 69 aña 
pasa, riba 15 di december 
1054, Reina Juliana a 
firma e Statuut pa Reino 
di Hulanda. E Statuut ta 
regla e relacionnan entre 
e paisnan den Reino. Un 
momento importante, pa 
Hulanda, pa Aruba y pa 
e otro partinan di Reino 


di Hulanda. Riba Dia di 
Reino nos ta para keto na e 
evento aki. 


Pa conmemora Dia di 
Reino, Gobernador 
Boekhoudt y Gobernador 
interino Vrolijk a invita 
tur ex-Gobernador y ex- 


Gobernador interino di 


Aruba cu ainda ta na bida 
pa Cas Ceremonial di 
Gobernador. 


Riba e prome potret bo ta 
mira di robez pa drechi: + 


Ex-Gobernador Sr. Fredis 
Refunjol + Ex-Gobernador 
Sr. Olindo Koolman + Ex- 
Gobernador interino Sra. 
Ella Tromp-Yarzagaray + 
Ex-Gobernador interino 


Sra. Yvonne Lacle-Dirksz 
* Gobernador S.E. Alfonso 
Boekhoudt + Gobernador 
interino S.E. Agustin 
Vrolijk”  Potretnan: © 
Kabinet Gouverneur 


WARDA DI POLIS NA SAVANETA LO BIRA E 
“OPERATION COMMAND CENTER” PA VIGILA 
CAMERANAN DI SEGURIDAD 


Durante su presentacion 
den Parlamento di Aruba, 
e Minister di Husticia 
Rocco Tjon a revela cu su 
ministerio tin plania 22 
proyecto vital pa e aña 
2024. 

Un di e proyecto destaca 
ta e renobacion di e ex 
hulpbestuurskantoor na 


C] 


Operation Command Center 


Savaneta. E sitio aki lo 
keda e sede di e “Operation 
Command Center,” cual 
lo bira e centro avanza di 
monitoreo pa tur camera 
di seguridad na Aruba, y 
tambe pa e señal di radar. 
E idea ta pa establece un 
kamber di control central, 
caminda nan por sigui tur 


evento den tempo real, 
garantizando un contesta 
eficiente na situacionnan 
di emergensia. 

E centro di monitoreo 


lo integra tecnologia 
moderno pa analisa 
imagenan di camaranan 
di seguridad, ekipa 
cu sistemanan avanza 
di deteccion y sigui 
e obhetivo. Esaki ta 


mehora e bista riba area 
grandi y ta indentidica 
actividadnan sospechoso. 
Cu e implementacion 
di un radar nobo cu ta 
forma parti di e sistema, 
e Centro di Monitoreo lo 
tin e capasidad pa sigui 
no solamente e area riba 
tera, sino tambe e area 
maritimo pa reforsando 


asina e seguridad riba tur 
frontera di Aruba. 

E paso aki ta representa 
un impulso significativo 
pa modernisa y optimisa 
e infrastructura di 


seguridad, garantizando 
asina un ambiente mas 
sigur pa e conunidad di 


Aruba. 

Alaves lo renoba tambe ex 
warda di polis na Savaneta 
y aki lo acomoda un otro 
departamento di polis. 
Pues ta trata di dos 
proyecto pa Savaneta cu lo 
mira lus den 2o24. 

TRAGEDIA NA ARASHI: 


TURISTA DI 64 AÑA A HOGA NA LAMA 


Turista ta hoga na Arashi. 


Diadomingo mainta pa 
mas o menos 9:23 central 
ta wordo notifica cu un 
hende homber lo a haya 
problema den lama y su 
yiu a sake y trese na canto 
na unda a cuminsa cu 
re- animacion. 

Polis a wordo despacha 
como tambe personal di 
ambulance. 


Na yega di polis a topa cu 
e situacion lamentabel. 
Personal di ambulance a 


MINISTER 


Minister Arends a yama 
danki: 


“Baki den Bario 2023 O — 
Danki pa tene Aruba limpi 
limpi! Y hopi mas danki pa 
ta dispuesto pa separa. O” 


Tabata diasabranan largo 
unda e team di baki den 
bario a lanta mardruga pa 
bin prepara e bakinan, e 
structura cu a prepara di 
antemano di localidad pa 
localidad. Un bon dia den 
scur cu koffie den man cla 
pa cuminsa. Mesora cu tur 
baki pa cada desperdicio 


presenta y a purba brinda 
yudansa na e persona. 
Pero lamentablemente no 
por a haci nada mas pe. 


Pa 10:42 Dr Mungra ta 
constata morto di e turista 
A.P. naci na Poland y di 64 
aña. 

Slachtofferhulp a presenta 
na e sitio pa asina guia 
e famia den e momento 
dificil aki. 


Cuerpo Policial ta manda 
palabra di condolencia na 
famia di e fayecido. 


URSELL ARENDS A LIDERA CU EXITO “BAKI 
DEN BARIO 2023” 


tabata poni y trahadonan 
balente cla pa asisti, nos a 
habri. 


Palabra di gradicimento 
pa tur cu a yuda y mas 
importante...pa traha 
hunto pa haci Baki den 
Bario 2023 posibel y 
cabando e positivamente. 
Nan aporte laboral 
conhunto cu ciudadanonan 
comprensivo, dispuesto 
pa separa y consciente 
di medio ambiente...ta 
contribui grandemente na 
e campaña nacional Limpi 
Limpi! 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI 

DAMA HOBEN A BIRA BASTA MALO DEN AREA DI HOT ZONE 


Diabierna den oranan di 
anochi polis y ambulance 
ta wordo pidi ariba e 
segundo piso di un mall 
den area di Hot Zone. 
Eynan un damita lo a 
bira hopi malo. Na yegada 


di polis enberdad nan a 
constata un damita cu lo 
a bira basta malo. Segun 
informacion cu polis 
a ricibi na e sitio, e lo 
tawata trata di un caso di 
intoxicacion. 


Ambulance a wordo pidi 
cu urgencia, mirando 
e situacion cu e damita 
lo tawata aden. Dos 
ambulance a presenta pa 
duna asistencia y na final 
pa transporta e dama jong 
pa Hospitaal, unda e lo 
ricibi trato medico mas 
avansa. 


PARLAMENTARIO MARCO BERLIS (MEP): PENSIOEN Y SALARIO 
MINIMO LO CONOCE AUMENTO ATROBE NA 2024 


Durante di e dianan 


largo durante di 


tratamento di Durante di e reunionan publico di 


tratando presupuesto 2024 den 
Parlamento tremendo noticia 
pa pensionadonan y esnan cu ta 
gana un salario minimo a keda 
anuncia. Ta bon pa subraya cu 
semper ora partido MEP a sinta 
e salario minimo a subi casi Afl. 
500 mientras ora AVP a sinta 
e no a ni yega cerca di esaki. 
Mirando cu Mike Eman durante 
su gobernacion 2009-2017 a kita 
asina hopi beneficio y placa for 
di nos pensionadonan, gobierno 
di Aruba a dicidi pa asina sigui 
aumenta e poder di compra di nos 
grandinan. 


Bon noticia pa pensionadonan 
Durante di e reunion publico 
di presupuesto supletorio y 
presupuesto 2024 lo siguiente a 
sosode; 

° Den un anuncio di minister 
Dangui Oduber algun siman pasa, 
e la anuncia cu lo bay aumenta 
pensioen cu 3%. Sinembargo, 


presupuestonan e la asegura cu e 
porcentahe di aumento di pensioen 
lo subi di 3%-4%. Sigur esaki ta un 
gran logro pa nos grandinan. 

o Esaki ta e di 4 bes cu 
pensioen a keda aumenta den 
e ultimo 6 añanan! Apesar di 
crisisnan, a keda tuma cuenta 
cu  pensionadonan y sigur 
minister Dangui Oduber a sa di 
demostra liderazgo y curason pa 
nos grandinan aumentando nan 
pensioen cu regularidad pa asina 
yuda pensionadonan acapara cu 
nan gastonan mensual. 

° Durante di tratamento 
di Presupuesto Supletorio 
Parlamentario sr. Marco Berlis 
a presenta un mocion pa baha 
e prima di AZV riba pensioen. 
Segun minister Dangui Oduber 
nantatrahando riba dje y cu esaki 
lo por baha di 6.5% pa 5%. 


Bon noticia pa esnan cu ta gana 
salario minimo 


presupuesto 2024 riba diabierna, 
minister Glenbert Croes a haci 
algun anuncio importante, cual e 
lo elabora riba dje mas den detaye 
den un conferencia di prensa 
dialuna 18 di December 2023. 


Minister Glenbert Croes a anuncia 
cu salario minimo lo bay wordo 
aumenta te na Afl. 1.986,20 pa 
luna. Aworaki e salario minimo 
lo casi bira Afl.2.000 pa luna. 
Adicionalmente minister a anuncia 
cu ta trahando riba un concepto 
di ley pa traha riba e “uurloon.” 
Esaki ta algo cu hopi ciudadano 
semper ta papia riba dje y tabata 
kier wak cambio riba dje. Esey ta 
haci cu aña 2024 ta bai bira un 
aña hopi interesante riba e topico 
di “uurloon,”” ya cu e lo conoce 
cambionan importante riba dje. 


Di e forma aki nos por wak cu hunto 
cu e progreso di nos economia, 
gobierno tambe ta trahando duro 


pa mas placa yega den e cartera 
di pueblo y nos grandinan y 
eventualmente henter pueblo lo 
conoce bek un era di prosperidad 
y ordo den nos pais. 


Si pueblo desea mas informacion 
di e articulo aki, contact mi na 
tel: 528-4639 of email mi na: 
marco.berlisoparlamento.aw / Bo 
parlamentario y sirbidor di pueblo 
na bo ordo semper! 

MISTERIOSO TIROTEO NA TIO PEPE: HOBEN DI 
17 AÑA DEN ESTADO CRITICO 


POLIS A INFORMA CU UN PERSONA A WORDO TIRA NA POS CHIQUITO 


Diadabra madruga pa 
2:58am central di polis ta 
wordo informa di un caso 
di tiramento na altura di 
Tio Pepe bar & restaurant 
na pos chquito. 

Patruya ta yega cu maximo 
urgencia na e sitio y ta bin 
encontra cu un auto Mini 
Cooper destrui. Pero no ta 
topa cu niun persona. 
Patruya ta controla na e 
sitio y un den cercania bin 


topa cu huls. 


Departamento di 
recherche di San Nicolas 
como tambe polis tecnico 
ta presenta na e sitio pa 
haci nan investigacion. 

Un rato despues central 
di polis ta wordo imforma 
cu un persona lo a yega 
hospital cu herida di tiro 
na su curpa. 


Ta trata di victima di 


TRAGICO CAIDA FOR 
DI DOS PISO NA 
MALMOK: HOMBER 
DOMINICANO A 
FAYECE 


Homber a cay for di dos piso na Malmok . 
Diasabra mainta pa 10:15 central di polis ta wordo informa 


di un caso na Malmok, na unda un persona lo a cay for di 
dos piso na un condominium den construcion. 

Patruya ta yega na e sitio como tambe ambulance. Personal 
di ambulance a trata e persona pero no por haci mas pe. 


Pa 11:50 Dr. Texier ta constata morto di e homber R.L. 


nacionalidad dominicano. 


Recherche a presenta na e sitio y polis tecnico pa haci nan 


investigacion. 


Departamento di Slachtoffer Hulp tambe a yega na e sitio 
pa brinda sosten na e famia di e fayecido. 
Cuerpo Policial ta manda palabra di condolencia na famia 


di fayecido. 


inicial fam M. di 17 aña. 
E situacion di e victima 
ta critico. E caso na e 
momento aki ta bao 
investigacion. 


Cuerpo Policial ta haci un 
apelacion pa es cu sa algo 
of a wak algo pa yama e 
tiplijn di polis cu ta 11141. 
Bo ta keda anonimo. 


Bo tambe por ricibi bo factura digital, 
Registra ta facil! Scan e QR code y yena bo datonan. 


Paga prome cu factura vence den 2024 pa evita e late fee di Afl 10,- 
(Esaki no ta aplicabel pa tarifa di pensionado) 


Scan e QR Code y manda nos bo datonan 
- Nomber y Fam 

- Adres 

- Number di telefon 

- E-Mail 


Serlimar 

Durante di tratamento di 
e Presupuesto 2024 riba 
diahuebs anochi un biaha 
mas nos por a contempla 
y scucha e actitud y 
palabranan barbaro di 
sr.Miguel Mansur. Despues 
di su ausencia pa un dia y 
mei na e tratamento di e 
ley di mas importante di 
nos pais, pasobra cu e la 
dicidi di tuma vakantie 
y lora den sneeuw enbes 
di bin traha, Mansur a 
cuminsa compara y gaba 
con miho Boneiro ta cu 
Aruba y cu nos pais mester 
ta mas manera Boneiro. 


Reflexion di e comparacion 
di Mansur entre Boneiro 
cu Aruba 

Í; Mansur a bisa cu 
na Boneiro, cu ta provincia 
di Hulanda desde 2010, lo 
bay conoce un aumento di 
e salario minimo na juli 
2024. E salario minimo lo 
wordo aumenta di $1.236 
pa $1.750 y cu Hulanda ta 
bay inverti miyones awo 
pa yuda e Bonerianonan. 
Esaki ta punto di 
hustificacion cu Mansur 
ta menciona, sinembargo 


Parlamentario Marco Berlis (MEP): 
MIGUEL MANSUR KIER PA ARUBA BIRA MESCOS CU BONEIRO 


loke e no ta bisa ta lo 
siguiente: (1) Ora Boneiro a 
bira provincia di Hulanda, 
su moneda, e florin a 
bira dollar. (2) Prijsnan 
a cambia di 1 florin pa 1 
dollar, pero salarionan a 
djis wordo dividi pa e balor 
di dollar y ciudadanonan 
di Boneiro a perde den un 
solo decision di Hulanda 
como 70% di nan poder 
di compra. Esaki Miguel 
Mansur ta desea pa Aruba? 
2, Desde cu Boneiro a 
biraunprovincia Hulandes, 
tin mas Hulandes ta biba na 
Boneiro cu Boneriano mes, 
ya cu cos a bira barata pe 
Hulandes biba na Boneiro 
pero pe Boneriano tur cos 
a bira caro. Esaki Mansur 
kier pa Aruba? 

S, Boneiro a bira un 
provincia na 2010 y durante 
e tempo aki Bonerianonan 
a perde mayoria di nan 
negoshi cu a wordo 
cumpra pa Hulandesnan, 
a perde terenonan, casnan, 
y pobresa extremo a dal 
Bonerianonan. Esaki 
Mansur kier pa Aruba? 

4. A tuma 14 aña 
pa Hulanda realisa cu 


mayoria Bonerianonan 
ta den pobresa? Kiermen 
pa 14 aña Bonerianonan 
mester a sufri pobresa na 
man di colonialistanan, 
cualnan a tarda 14 aña pa 
instala comisionnan di 
Tweede Kamer cu a keda 
den “shock” pe pobresa 
structural na bin haya na 
Boneiro? Esaki Mansur 
kier pa Aruba? 

5. Salario minimo 
lo subi na Boneiro. Corda 
si ta salario minimo so 
ta subi, esaki no lo yuda 
Bonerianonan sali di 
pobresa. Ke hubo di e 
otronan cu ta lucha y cu 
ta gana net riba e salario 
minimo? Nan lo haya un 
ayudo? No! Esaki Mansur 
kier pa Aruba? 


6. Tweede Kamer 
di Hulanda a instala 
comisionnan Thode y 


Nibud, cualnan a haci un 
investigacion pa averigua 
cua ta e suma cu e pueblo di 
Boneiro mester minimal. 
Kico nan a constata? Un 
hogar cu ta consisti di un 
mayor soltero y cu tin dos 
yiu, ta perde 2/3 parti di 
su entradanan na gasto 


basico. Un pensionado 
soltero ta perde mita di su 
salario na gastonan. 

7. E Comision di 
ThodeyNibudabinconstata 
cu e “uitkeringnan” ta 
catastrofico abao. Mayoria 
di hende na Boneiro cu ta 
pober “tin trabao normal.” 
Pero pasobra e salario 
minimo a keda demasiado 
abao pa mucho tempo y e 
costo di bida ta demasiado 
halto, esaki a causa cu 
aunke e hendenan ta traha 
nan ta keda pober. Esaki 
ta loke Mansur kier pa 
Aruba? 

8. Den e  mesun 
rapport tambe ta mustra 
cu 1 di cada 3 Boneriano ta 
den pobresa. Esaki ta loke 
Mansur kier pa Aruba? Ya 
bo sa e contesta. 


Pueblo awor ainda ta 
kere cu e Boneriano a bay 
dilanti como provincial y 
decisionan descabeya di 
Hulanda? Absolutamente 
cu no. Hulanda ta trata 
e Boneriano como un 
tweederangsburger y 
ta exactamente esey 
Mansur ta desea pa 


Aruba. Despues di a wak 
su actitud recien atrobe, 
uno masha  bergonzoso 
den cual Mansur a lastra 
clero catholico y insinua cu 
nan ta homosexual, ataca 
religionan Cristian y nan 
liderazgo y creyentenan, 
lastra, insulta y malusa 
e Palabra di Dios, ainda 
bo por kere cu algo 
decente y serio por sali 
di Miguel Mansur? Ya bo 
sa e contesta.Si pueblo 
desea mas informacion di 
e articulo aki, contact mi 
na tel: 528-4639 of email 
mi na:  marco.berlist 
parlamento.aw / Bo 
parlamentario y sirbidor di 
pueblo na bo ordo semper! 


AUTO HORTA NA BUSHIRI HAYA NA RIDOLF ARENDSTRAAT 


Diabierna a drenta informe 
di un autp bandona na 
Ridolf Arendsstraat, 
mespra a dirigi un patruya 
na e sitio. 


Na yegada di e patruya a 
bin compronde cu aki ta 
traya di un auto cu lo a 
ser horta for di Bushiri. 
Polis a confisca e vehiculo 
aki meaora pa mas 
investigacion forensyco. 


SEL 
Minister Endy Croes: 


BAN CAYA CHRISTMAS EDITION DEN E BARIO DI 
PIEDRA PLAT TABATA UN EXITO 


Piedra Plat y Fundacion 
Centro Famia Piedra Plat 

pa nan contribucion cu e Piedra Plat. 


E luna aki e actividad 
di Ban Caya a tuma luga 
den e bario di Piedra Plat. 
Minister di Enseñansa y 
Deporte Endy Croes a asisti 
na Ban Caya Christmas 
Edition. E proyecto aki ta 
organisa pa CEDE Aruba, 
IBiSa y Gobierno di Aruba 
cu e meta pa reactiva e 
barionan, unda nan por 
pasa un dia cu nan sernan 
keri y conoce nan bario. 


E idea ta pa bay diferente 
bario di Aruba, unda 
cu cada bario ta haya 
oportunidad di mustra 


nan residentenan kico 
nan tin pa ofrece. Tabatin 
actividad deportivo, tent 
di artesania di Pasco, bus 
di salud, skina di wega pa 
mucha, show di Pasco y 
presentacion musical di 
Cas di Musica. 


E  habitantenan di e 
bario di Piedra Plat por a 
comparti cu otro y pasa un 
rato ameno. Minister Endy 
Croes ta gradici CEDE 
Aruba, IBiSa y Gobierno 
di Aruba cu ta organisa e 
proyecto bunita aki. Alabes 
ta gradici Centro di Bario 

proyecto aki den e bario di 


CN 


FIDENTAL SOLUTIONS 


SCHEDULE YOL 
APPOINTME!N 


(@) +297 


+297 56 


¿EE CONSULTATION 


WE ARE LOCATED AT 
PIEDRA PLAT 9 

MINISTER ENDY CROES TA FELICITA ST. ROSA COLLEGE 
CU A CUMPLI 160 AÑA DI EXISTENCIA 


actual 


den e desaroyo di  ex-director Sr. Frank e  cabesante y 


Diaranson ultimo, Endy Croes a hiba palabra enseñansa durante 160 Croes, maestro- y ex-  maestronan di scol a duna 


Minister di Enseñansa  felicitando tur cabesante y aña. maestronan y alumnonan un bunita presentacion 
y Deporte Endy Croes a maestro cu a forma parti di scol. musical di Pasco. Minister 
asisti na celebracion di di St. Rosa College. Banda Tambe presente na Endy Croes ta gradicitur cu 
Pasco y celebracion di 160 di esaki, e mandatario e ocasion aki tabata Durante e celebracion a contribui durante varios 


aña di existencia di scol di Enseñansa a entrega directora general di aki, e alumnonan di St. aña pa logra e milestone 
basico St. Rosa College un reconocemento den SKOA Sra. Anuesca Baly, Rosa College a presenta aki. Masha pabien St. Rosa 
cu a tuma luga na EPI nomber di Gobierno di cabesante di scol Sra. un bunita show di baile y College! 

Auditorium. Minister Aruba pa nan contribucion Lai Ping Carti-Cheong, canto. Ademas di esaki, 

For di dialuna Parlamento tabata 
druk cu yen di reunionnan 
tratando e dos leynan di mas 
importante di nos pais cu ta e ley 
di Presupuesto Supletorio di2o23 
y e Presupuesto 2o24. E leynan 
aki ta grandi y ta cubri cada 
aspecto di e maneho financiero y 
economico di e pais. Por ehempel, 
e pakete di e ley di Presupuesto 
ta bin tambe cu Raad Van Advies 
su conseho, CAft su rapport riba 
e presupuesto, contestacion di 
gobierno riba preguntanan di 
Parlamentarionan, e ta describi e 
gastonan di gobierno, inversionan 
di proyectonan, informacion riba 
e cumplimento di e normanan 
financiero, proyeccionan 
financiero cubriendo varios aña, y 
mucho mas. 


Presupuesto 2024 cumpliendo cu 
e normanan 

CAft den un rueda di prensa 
recientemente a bisa cu hopi 
claridad pa henter pueblo 
scucha cu nan ta hopi contento 
cu presupuesto 2024 pasobra 
e ta cumpli cu e normanan. 
Adicionalmente CAft a remarca lo 
siguiente den nan rueda di prensa: 
°. Economia di Aruba ta 
hopi fuerte y ta bayendo den bon 
direccion. 

° Turismo a recupera y kibra 
cifranan y recordnan di 2019. 

° Pronostico pa crecemento 
economico pa 2024 ta 3%. 

° Presupuesto a wordo 
entrega na tempo y ta presenta un 
surplus di 1%. 


° Debe nacional di Aruba a 
baha na 83% di nos GDP na 2o23. 
° Inversionan mester sigui 


den pais (Esaki ta bay sosode 
cu un Afl.25 miyon adicional cu 
gobierno ta bai inverti na 2024). 


Oposicion ta vota contra tur 


Parlamentario Marco Berlis (MEP): 


OPOSICION HUNGANDO UN ROL DESTRUCTIVO PA NOS PAIS 
OPOSICION TA VOTANDO CONTRA TUR INVERSION DI GOBIERNO 
Y BENEFICIONAN PA NOS GRANDINAN Y DEPORTISTANAN 


desaroyo positivo cu presupuesto 
2024 ta brinda pueblo 

Ta mas cu claro cu oposicion 
ta keda practica e filosofia 
“destructivo” pa vota contra 
tur cos cu ambos presupuesto 
supletorio y presupuesto 2024 ta 
brinda pueblo. Aki ta sigi algun 
inversion y beneficio cu nan a vota 
contra: 

° Oposicion cu excepcion 
di sr. Santos do Nascimento, a 
vota contra sr. Marco Berlis su 
mocion pa baha prima di AZV di 
pensionadonan, asina tratando 
na aporta un beneficio y alivio na 
pensionadonan di por disfruta di 
mas placa den nan cartera. Esaki 
a sosode durante tratamento di 
Presupuesto Supletorio. 

° Oposicion a vota contra 
e desaroyo di educacion y contra 
dos scolnan nobo. 

° Oposicion a vota contra 15 
proyecto nobo cu ta un inversion 
di Afl. 25.1 miyon. 

. Oposicion a vota contra 
surplus di nos pais cu ta pagando 
nos debe nacional cu nan mes a 
crea. 

° Oposicion a vota contra e 
renobacion di Guillermo Prospero 
Trinidad na Dakota. 

° Oposicion a blokia y vota 
contra e Afl. 7.2 miyon cu SABA 
mester pa paga su empleadonan y 
tambe pa por sigui opera. Pueblo 
ta corda con varios colega di 
oposicion manera Marisol Lopez 
Tromp y Mervin Ras cada rato 
tabata papia di SABA y a hasta 
graba dilanti SABA pa hunga 
politica? Wel, nan a vota CONTRA 
e inversion necesario pa SABA. Mi 
mester bisa mas? Mita kere pueblo 
a compronde mi. 


E ta lamentabel cu oposicion ta 
keda hunga un politica y filosofia 
destructivo pa nos pais. Un politica 


cu tatroce, gaña, huña, y mord'e pa 
trata na gana algun voto atraves di 
vocifera mentira structuralmente. 
Mientras tanto nos gobierno a 
lora manga for di 2017 pa cuminsa 
trata cu e megadebe y desastre 
financiero cu horcan Mike Eman a 
laga atras y pandemia di Covid-19 
a exigi. 


Gobierno den su presupuesto a sa 
di cumpli cu normanan estableci 
segun CAft y a demostra disciplina 
presupuestario.  Desaroyo y 
inversion ta e ordo di dia apesar 
di e crisis existente, gobierno 
responsablemente ta pagando 
riba e debe nacional mientras cu 
e proyeccionan den presupuesto 
2023 y tambe 2024 ta demostra un 
biaha mas cu ya na 2027 nos lo por 
logra baha e debe nacional na 70% 
di nos GDP y algun aña despues na 
60%. Mi tin di splica mas? 


Un elogio na gobierno ta na su 
lugar cu apesar di dos crisis 
financiero, e logranan aki ta e 
fruta y evidencia cu ta sigurando 
Aruba su recuperacion completo 
den futuro cercano. 


Si pueblo desea mas informacion 
di e articulo aki, contact mi na 
tel: 528-4639 of email mi na: 
marco.berlisoparlamento.aw / Bo 
parlamentario y sirbidor di pueblo 
na bo ordo semper! 

SABIDURIA DEN NOS ALEGRIA 


Skirbi pa Ruthy”Lady Ruth” Vrieswijk-Bergen 

Lady Ruth no sa con pa 
cuminsa e relato di e si- 
man aki, e siman prome 
cu Pascu di Nacemento 

di Jesus, cu ta inspira hopi 
aki y rond mundo pa cele- 
bra Pascu. Nos no sa si nos 
lo logra un relato 

mas prome cu fin di anja 
tampoco. Nos tur ta asina 
ocupa cu nos mesun cos- 
nan y cu situacionnan 
familiar, pero sin keha y 
dunando Dios danki pa 
tur cos, tur situacion, tur 
momento, tur les di 

bida cu ta reenforsa nos fe 
y duna nos mas forza pa 
sigui deal cu cosnan fuera 
di nos contrrol. 

Nos salud ta hunga un rol 
sumamente importante 
den esaki. Nos niun ta 
perfecto y nos tur sa 

faya aki aya den nos biahe 
den bida. Nos ta lubida cu 
no ta material ta e cosnan 


di mas 

importante den nos bida. 
Nos curason su lus nunca 
ta paga, pasobra Jesus a 
priminti di ta semper 

cu nos. Ta nos mes ta paga 
e lus tin biaha casi ful, 
pero e amor di Dios su yui 
ta sigui ilumina nos 
caminda. 

Lady Ruth a topa cu vari- 
os di nos dushi hendenan 
den e dianan aki y por a 
sinti nan alegria 

tambe den nan prepara- 
cionnan pa cu e dianan 
di fiesta. Mientras otro ta 
contento, tin famianan cu 
ta tristo pa perdida di un 
ser keri of pa recorda es- 
nan cu no tey cu nan e 
Pascu aki. Nos a pidi 
permiso pa por a saca al- 
gun potret di algun di 
nos dushi hendenan cu ta 
traha duro cu amor pa 
nan famia y pa nan pais 
Aruba. No ta propaganda 
nos ta hasiendo, simple- 
mente comparti algun 
impresionnan , algun 
“moment opnames” aki 
aya. Nos ta desea di por 
ehempel comparti un 
potret di dos trahador 
balente di e compania di 
gas aki na Aruba, cu ta 
traha foi mainta tempran 
te den oranan di atardi pa 
entrega e butishinan na 
casnan y of restaurantnan 
pa por sigui cushina. 

Nos a bin topa tambe cu 
un bon amigo, escritor 
di varios buki, entre otro 
esun con e negoshi di 
koffie a cuminsa na Aru- 
ba hopi anja pasa. Nos 
ta papiando di Benjamin 
Romero , un gentil 
cabayero hopi inspira y 
dinamico den tur locual e 
ta hasi. Nos a topel'e den 
Ling &amp; Sons 
promoviendo un dushi be- 
bida estilo thee juice natu- 
ral cu su preparacionnan 
special. Nos a gusta 
esunnan di ginger. Mi ke 
sa mi a yega di comparti 
caba, cu awor Ling amp; 
Sons ta hopi mas bishita 
cu tur sorto di produc- 
tonan local como interna- 
cional, y cu mas facilidad- 
nan di w.c. y labamano 

pa e cliente ora natura- 
lesa bati na porta mien- 
tras ta di compras. Antes 
tawatatin un solo banjo pa 
muhe y un solo banjo pa 
homber, masha masha in- 
comodo mes. Danki Dios 
cu e donjonan nobo a 

wak y a trese cambio 
positivo den esaki. Aruba 
tin asina varios bon su- 
permercado grandi bon 
sorti . Nos ta termina nos 
relato , deseando un y tur 
un Bon y Felis Pascu y for 
di awor caba un 

Bon Anja Nobo tambe ! 
Ban sigui gradici bon Dios 


pa salud, alegria y sabi- 
duria. Ban sigui stima 

y cuida otro mihor cu nos 
por, specialmente nos 
grandinan. Corda cu bo 
tambe lo por yega na un 
edad halto un dia. Danki 
na tur e instancianan cu 
ta traha cuida y yuda nos 
grandinan ! Danki na 

Wit Gele Kruis cu nan 
teamnan dinamico di 
zusternan y broedernan 
dedica y profeshonal cu 
curason pa nan trabao. 
Cu e Pascu aki trese mas 
amor y paz pa nos tur, dia 
pa dia. “One day ata 
time”. Lady Ruth ta gradi- 
ci Prensa pa e tremendo 
cooperacion den 2023 y lo 
sigui hasi su best pa 

sigui expresa cu amor pa 


tur den su relatonan den 
2024 tambe. Cu e amor, 
paz y lus di Pascu 

sigui rondona y carga nos 
tur, den tur momento den 
nos bida pa hasi nos tur 
hendenan mas 

humilde cu menos orguyo 
y arrogancia pa placa y of 
material cu no tur ora nos 
tin mester di nan. 

Ban sigui traha honesto 
den nos trabao, cu respet 
pa nos mes y pa nos pro- 
himo ruman, sin 

importa rasa, religion of 
color politico. Jesus, ami 
tambe ta cla pa ricibi'BO e 
Pascu aki atrobe. 

Nos bida ta den Bo man, 
oh Dios den alturanan. Na 
Bo nomber Gloria ! 


ORACION DI DIA 


Un dia fructifero colma cu hopi gracia di Señor. 
...Bo a duna esnan simpel conocemento. 
(Lucas 10,21) 

Rumannan den e Evangelio di awe Hesus ta recon- 
oce cu Su mensahe ta pa esnan humilde. Kiermen 
hendenan cu no ta pone condicion na Dios. Nan 
tin pasenshi y ta keda confia den Dios Su providen- 
cia tambe nan ta duna testimonio di Su amor. Pero 
kico ta humildad? Humildad tin tres caracteristica 
importante. 

Na prome luga e ta servicial; e ta sirbi 
otronan, e no ta egoista. Na di dos luga e ta haci un 
entrega na su 
prohimo. (si, den algun caso hasta cu su bida si tin 
mester). Na di 
tres luga, e ta respeta otronan. 


Esnan cu ta wordo guia pa Spirito di 
Dios ta humilde. Opuesto di esaki ta biba segun 
carni (sarks' na 
Griego). Carni tambe tin tres caracteristica. 
E ta egoista. 


E ta 


arogante y soberbia y e ta domina pa pasionnan 
baho. 
Ta mas cu claro 
cu esnan cu ta biba segun carni no por agrada 
Dios. 
Oracion: Hesucristo duna mi e gracia di 
ta semper manso y humilde. 
Amen. 

Hyundai Accenta a 
bolter pazuid di rotonde 
di Hospitaal 


Avenida Nelson O.Oduber 
- Diabierna anochi pasa 
di 11'or y mey polis a bay 
cu urgencia pazuid di ro- 
tonde di Hospitaal, unda 
cu un auto a bolter. 


Na yegada, polis a topa cu 
e Hyundai Accent cu ber- 
dad pa un of otro motibo 
a perde control, bahando 
caminda na su man robes 
y bolter. 


E ocupantenan no tawata 
herida. 


Otro boksmento pabou di 
caminda. 


E accidente aki a sosode 


ariba e parti pariba di 
caminda, mientras cu e 
boksmento entre tres auto 
cu a dal tras di otro a sos- 
ode ariba e parti pabou. 


Eynan tambe tawata tin 
bastante daño material. 


Tawata wordo papia, cu ki- 
zas un di e autonan a slow 
down pa mira kiko tawata 
pasando y no a regula su 
velocidad. 


Takelwagen a presenta pa 
a lanta e e Hyundai Ac- 
cent. 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 16 Dec 2023 Anochi 


07.08-27-293 


Sorteo # 2450 Joker 25 Letter L 


Proximo Jackpot 


Sorteo # 8124 


Sorteo # 7168 


Sorteo # 1873 


Proximo Jackpot 


x 300.000,- 
¿2 Afi. 400.000,- 


MEGA PEUS 


Sorteo # 5927 


sii 


Sorteo # 857 


to 

VALIDO TE DIALUNA 18 DI DECEMBER 
2023, 18:00 ORA 
TEMPO: 


AWE TARDI Y AWE NOCHI: PARCIALMENTE 
NUBLA Y GENERALMENTE SECO 


DEN MARDUGA Y MAYAN: PARCIALMENTE 
NUBLA CU UN AWACERO BREVE 
AVISO/ ALERTA: 


NA OCUPANTENAN DI BOTO CHIKITO TA 
WORDU PIDI PA BAI 


CU CAUTELA NA PARTINAN OOST TE 
NOORDWEST DI COSTA 
FENOMENONAN SPECIAL: 
NINGUN 


POTENCIAL DI AWACERO PA PROXIMO 24 
ORA: 
1 MM; LOCALMENTE ESAKI POR TA DIFE- 
RENTE. 
REGISTRACION DI TEMPERATURA (GRADO 
CELSIUS) Y 
AWACERO (MM) DEN UETIMO 24 ORA (8AM 
PA SAM): 
PRONOSTICO DI TEMPO PA PROXIMO 3 DI- 
ANAN: 
PARCIALMENTE NUBLA CU UN AWACERO 
BREVE. 


BIENTO LO TA FOR DI DIRECCION OOST Y 
MODERA; 
BASTA FUERTE TE FUERTE, POSIBLE- 
MENTE DURO DEN RAFAGA 

FORTALEZA PA FAMIA 


Scirbi pa Pastor Marcel Balootje. 


DROGA , ALCOHOL Y INMORALIDAD molestia tur hende na Linear 
TA DESTRUCTIVO 


Ta kico mas mester sosode 
riba nos isla, laga nos keda 
cu bista riba nos isla, sin 
wak ningun isla bisiña 

of pais bisiña y por fabor 
no wak riba Hulanda. 
Pero laga nos mantene nos 
bista riba nos isla, pasobra 
ta aki nan nos ta biba y ta 
aki nos tin cu preveni 

pa mas desaster di droga, 
alcohol y inmoralidad no 
destrui nos comunidad, 
especialmente nos 
hubentud. 

Marihuana, cocaina, base, 
piedra, xtc,lsd, heroina, 
cerbes, biña,rom, whisky, 
vodka, liquer y tur e otro 
bagamunderia cu hende 
ta usa y bebe cu ta hiba na 
destruccion. 

Cuanto famia no ta kibra? 
Cuanto hende no tin cu a 
muri door di uso di droga 
y alcohol? 

Cuanto hende awor cu nan 
edad a subi e daño di dro- 
ga y alcohol den nan nier, 
pulmon, stoma y 

curason no ta cuminsa 
manifesta? 

Cuanto accidente di auto 
ta tuma lugar diariamente 
pa motibo di alcohol? 
Cuanto hende no a keda 
mancaron despues di un 
accidente bao di influencia 
di alcohol? 

Cuanto morto no a wordo 
ocasiona den trafico pa 
motibo di hende burachi? 
Cuanto hende no a perde 
nan trabao pa motibo di 


droga y alcohol? 

No ta suficiente di mira 
con nos hubentud enbes di 
studia pa bira hende serio 
y integro ta stop di bay 
scol y cuminsa cana cu un 
tas chikito riba schouder 
y bende droga y cana cu 
arma? 

No ta suficiente mira ca- 
ranan nobo riba caya 
como adicto? 

Scolnan tin problema cu 
uso di droga, scolnan tin 
problema cu muchanan cu 
ta huma marihuana y bini 
scol, bin busca problema. 
Nos no tin nada di sconde 
pero uso di droga, y alco- 
hol ta contribui nan mal 
influencia cu hopi biaha a 
causa violencia y morto. 
Ningun gobierno no por a 
logra pone un control riba 
uso, benta y traficacion di 
droga riba e isla aki. 
Hisando e castigo halto 
pasobra un hende local cu 
ta trafica droga den su mes 
pais ta un hende hopi 
iresponsabel . 

Pasobra e ta na altura e 
destruccion cu e ta trece y 
ley mester baha pisa riba 
dje.. 

Si bo puntra cuanto hende 
ta den adiccion tin riba 
nos isla , ningun hende por 
duna bo un conteo 
corecto, pasobra e situa- 
cion ta mas grave cu nos ta 
kere . 

E uso di alcohol bao di nos 
hubentud ta mas alarman- 


te cu hende ta kere , tin 
mayor cu tin problema cu 
yiu bao di 15 aña cu ta 
bebe alcohol. 

Bo tabata sa cu tin alumno 
cu ta wordo gara cu alco- 
hol na scol? 


Ten ken por tin e curashi 
di pensa cu Droga y alco- 
hol ta bon, nos no ta papia 
di abuso di droga y 
alcohol, pasobra tur esnan 
cu kier abusa di droga y al- 
cohol, a resulta cu droga y 
alcohol ta abusa di 

nan. 

Pasobra asina bo ta un 
persona cu tur dia bo tin 
cu usa droga,of tur dia bo 
tin cu bebe whisky of rom , 
bo ta bao di nan dominio, 
no ta importa con chiki, 
sabi of grandi bo ta, bo tin 
cu reconoce , arepenti y 
pidi Dios saca bo for di e 
situacion ey pasobra e cos 
ey ta destrui hende. 

Lesa Efesionan 5:8 / 
Proverbionan 20:1 / 1 
Corintionan 6:19-20/ 1 
Corintionan 10:13/ 1 Pe- 
dro 5:8/ 1 

Corintionan 6:12 , bo ta 
hanja informacion kico e 
Palabra di Dios ta bisa, pa 
asina hala leu. 

Locual inmoralidad ta 
causando ta un desaster, y 
no lubida cu inmoralidad 
ta lanta furia di Dios. 

Tur locual ta inmoral ta un 
abominacion den bista di 
nos Dios.( Romanona 


Persona cu problema 
di salud mental tabata 


z 


Diahuebs mainta a drenta 
informe di cu tin un perso- 
nataparatur persona mo- 
lestia nan pidiendo placa, 
mesora a dirigiun patruya 
na e sitio. 


Na yegada di e patruya a 
bin compronde cu e perso- 
na a cana bay mas pariba. 


Park na Camacuri 


Naaltura di Galloway polis 
a bin topa cu un conosido 
di Sero Patrishi cual taba- 
ta fuera di control y polis a 
nota cu e lo mester bay Re- 
spaldo pa haya un calman- 
te. Polis a wante en espera 
di e vehiculo di transporte 
pa asina a hibe hospital pa 
haya su inspuit! 

Prome Minister Evelyn Wever-Croes: 
Tratamento di Presupuesto 2o24 di Pais Aruba den Parlamento 


UN PRESUPUESTO CU A WORDO ENTREGA NA TEMPO Y CU 


UN SURPLUS SEGUN PALABRACIONNAN 


“Tur conseho riba Presupuesto 2o24 ta positivo y ta refleha un crecemento 
economico grandi pa Aruba” 


E siman aki ta tumando 
luga tratamento di Presu- 
puesto 2024 di Pais Aru- 
ba den Parlamento. 
Prome Minister Evelyn 
Wever-Croes a remarca 
cu e presupuesto aki a 
wordo entrega na 

tempo Parlamento y cu 
un surplus segun pal- 
abracionnan. Esaki ta e 
di dos presupuesto cu ta 
conoce un surplus di 1%, 
70 miyon florin. Ademas, 
tur conseho riba Presu- 
puesto 2024 ta 

positivo y ta refleha un 
crecemento economico 
grandi pa Aruba un biaha 


mas basa riba nos 
turismo cu ta creciendo 
enormente bon, desem- 
pleo cu ta bahando, infla- 
cion cu ta bahando y ta 
mas abou cu den otro 
paisnan den region, nos 
cifranan macro-econom- 
ico ta mustra bon. 

“E reto grandi y e com- 
promiso di Gobierno di 
Gabinete Wever-Croes pa 
2024 ta pa e 

progreso y bienestar cu 
cifranan ta demostra, 
wordo traduci pa asina 
cada ciudadano di nos 
pais sinte den nan hogar 
y den nan cartera. Nos ta 


spera di por haya aproba- 
cion di 

Parlamento pa asina sigui 
cu e trabounan”, Prome 
Minister a enfatisa. 
Dialuna ultimo, Parla- 
mento a aproba e Presu- 
puesto Supletorio 2023 
cu un biaha mas mester a 
wordo cambia y e biaha 
aki no pasobra Gobierno 
mester mas placa sino pa- 
sobra Gobierno a 

haya extra placa. Con- 
trario cu den pasado 
durante e gabinete di 
un otro asignatura, nan 
tawata 

bay Parlamento ora cu 
nan mester mas placa. 
Prome Minister a duna 
di conoce cu Gobierno a 
haya extra placa pa mo- 
tibo cu economia a 

draai asina bon basa riba 
e maneho di turismo, cue 
entrada cu mas turista cu 
a drenta nos isla 
treciendo hopi placa ex- 
tra cu a drenta caha di 
Gobierno. Pa cua motibo 
tambe, Triple A por a 


duna mas dividendo na 
Gobierno. Tambe tawata 
tin un agio. Esaki ta ora 
cu e Minister di 

Finansa ta emiti pa fi- 
nancia debenan biew, y 
inversionistanan, kend- 
enan tin interes halto den 
bono di Aruba y ta kere 
hopi den Aruba, a paga 
mas di loke e bono ta. E 
extra aki, tambe a 

bay den caha di Gobierno. 
Prome Minister a splica 
cu si Gobierno kier uza e 
extra placa aki pa inverti 
den proyectonan, 

mester bay Parlamento 
pa cambia e Presupuesto, 
loke a pasa tambe dialuna 
ultimo y Gobierno 

a haya aprobacion di 29 
miyon florin adicional pa 
proyectonan. Cu esaki, 
dos scol nobo lo 

wordo construi incluy- 
endo un scol secundario 
na Paradera. Tambe tin 
proyectonan di 
digitalisacion pa mehora 
servicio den Gobierno, a 
pone mas placa pa per- 


sonal di SABA entre 

otro. Gobierno y pueblo 
di Aruba ta gradici Parla- 
mento pa aproba e placa 
aki pa proyectonan 

den nos comunidad. 


“Aworaki, mi ta spera cu 
nos keda cla cu tratamen- 
to di Presupuesto 2024 
pa asina Gobierno, 
Parlamento y comunidad 
di Aruba habri aña sabi- 
endo kico ta e metanan y 
kico ta e vision y 

con nos lo bay logra pa e 
cifranan bunita di econo- 
mia, finansa, desempleo 
cu ta musrando 

bon, wordo sinti tambe 
den progreso y bienestar 
den cada hogar den nos 
pais”, Prome 

Minister a expresa. 
Varios Minister ya a pre- 
senta den Parlamento pa 
elabora riba nan maneho 
financiero y 

diabierna, Prome Min- 
ister ta den Parlamento 
tambe pa duna informa- 
cion di maneho 


Security di airport a haya hoben menor di edad 
canando den airport ora cu ya no tin vuelo mas 


Diahuebs anochi laat ora 
cu no tin vuelo mas secu- 


rity di airport a encontra 
un hoben menor di edad 


riba tereno, mesora a di- 
rigi un patruya na e sitio. 


Na yegada di e patruya a 
bin topa cu un hoben cu 
nan a yega di topa na vari- 
os ocasion pero cada biaha 
e mayornan ta presenta cu 
un otro version. 


E biaha aki e hoben mes 
por a presenta su version 
di e problemanan cu e tin 
na su cas. Polis a tuma 


nota di esaki y ta spera 
cu e instancia concerni 


atende cu su problema. 

KVK LO IMPLEMENTA MULTIFACTOR 


AUTHENTICATION PA TUR USUARIONAN 
DI MY CHAMBER 


Oranjestad — Camara 
di Comercio y Industria 
(KvK) lo introduci un 
cambio importante den e 
manera cu usuarionan 
por log in riba *MyCham- 
ber”. Entrante 15 di janu- 
ari 2024 lo introduci e 
“Multifactor Authentifi- 
cation” (MFA) pa tur usu- 
arionan di e cuentanan di 
My Chamber cu e meta pa 
mehora e seguridad di e 
database di KvK y proteha 
informacionnan sensi- 
tivo. Tur cliente, existente 
y nobo, lo mester haci uzo 
di e “Multifactor Authen- 
tification” cada bes cu 
kier log in den e cuenta di 
My Chamber. 

Multifactor Authentifica- 
tion (MFA) 

MFA ta agrega un capa di 
seguridad cu ta exigi di 
usuarionan pa duna dife- 
rente formanan di 
identificacion prome cu 
drenta den e cuenta di My 
Chamber. Actualmente 
usuarionan por log in riba 


My Chamber door di haci 
uzo di un e-mail cu un 
password cu a wordo crea 
na momento cu a habri 

e cuenta di My Chamber. 
Adicionalmente, entrante 
15 di januari 2024, tur 
usuario lo haya un codigo 
via SMS cada bes cu kier 
drenta My Chamber. 
Pasonan pa usuarionan 
activa e MFA 

Tur cliente, existente y 
nobo, lo mester registra 
di nobo na momento cu 
e cambio aki drenta na 
vigor 

entrante 15 di januari 
2024, pa por activa e 
MFA. Fabor di tuma nota 
cu esaki no ta nifica cu 
mester 

registra e negoshi di nobo 
den e Registro di Com- 
ercio. E registracion ta 
encera solamente 
registracion y verificacion 
di e e-mail di e usuario y 
registracion di un num- 
ber di telefon, na unda lo 
ricibi e codigo cada bes 


cu ta desea di log in den e 
cuenta di My Chamber. E 
registracion aki lo 

wordo haci solamente e 
prome biaha entrante 15 
dijanuari 2024. 

Fabor di sigui e pasonan 
aki: 

1. Subi riba www.aruba- 
chamber.com y click riba 
My Chamber. Of por subi 
riba e URL 
my.arubachamber.com 

2. Riba e login page ta 
click riba “Nu regis- 
treren”. 

3. Fabor di yena bo e-mail 
adres y click “verifica- 
tiecode verzenden”. 

4. Bo lo ricibi un codigo 
pa autentica bo e-mail 
den bo inbox. 

5. Despues ta yena e codi- 
go y click riba “code veri- 
fiéren”. 

6. Fabor di crea bo pass- 
word cu bo ta desea pa 
uza cu e cuenta di My 
Chamber. 

7. Yena e nomber y fam cu 
ta desea pa aparece riba e 


profiel di My Chamber y 
click riba “maken”. 

8.  Siguientemente ta 
scoge e codigo di pais cu 
ta pertenece na bo num- 
ber di telefon. 

9. Yena e number di tele- 
fon y click riba “code 
verzenden”. E number di 
telefon aki lo wordo uza 
cada biaha cu bo persona 
login riba bo cuenta di My 
Chamber. 

10. Yena e codigo ricibi 
via SMS y click riba "code 
verifiëren”. Awor por 
drenta e cuenta di My 
Chamber. 

Pasonan pa log in cada 
bes riba My Chamber 
despues di a activa e MFA 

1. Subi riba www.aruba- 
chamber.com y click riba 
My Chamber. Of por subi 
riba e URL 
my.arubachamber.com. 
2. Fabor di yena bo e-mail 
adres y password core- 
spondiente. 


3. Siguientemente ta click 
riba “Aanmelden”. 

4. Click riba “Code ver- 
zenden”. Alabes lo por 
wak na cual number di 
telefon e codigo lo wordo 
manda. 

5. Yena e codigo ricibi via 
SMS y click riba ”code 
verifiëren”. Awor por 
drenta e cuenta di My 
Chamber. 

Pronto KvK lo tin un video 
disponibel riba nos canal 
di Youtube na unda nos ta 
demonstra e proceso 
describi aki riba. Nos lo 
informa nos clientenan 
via social media na mo- 
mento cu e video aki ta 
disponibel. 

Si tin cualkier pregunta of 
ta desea mas informacion 
of asistencia, por tuma 
contacto libremente cu 
KvK na e-mail: support@ 
arubachamber.com of tel.: 
582-1566, ext. 341/331. 
Aruba, 15 december 2023 
Camara di Comercio y In- 
dustria (KvK 


Yamada di un dama di edad den 
Appelsinastraat cu a corta a mobilisa 


patruya cu urgencia pa eynan 


Diahuebs atardi a drenta 
un yamada di un dama di 
edad pididendo polis na 
Appelsinastraat pero ora 
a bay bisa kiko a pasa ela 
corta. 


Central di polis a bolbe 
yama e nimber y un mu- 
cha a contesta bisando cu 
nada a pasa. 


Mesora a dirigi un patruya 
cu urgencia na e sitio. 


Na yegada di e patruya 
para pafo a bin tende cu no 
tin nada a pasa. 


W 


y Add 

ORANJESTAD, Aruba 15 
di December 2o23: Parla- 
mentario Hendrik Tevre- 
den, Lider di 

Fraccion di MEP a emiti 
un declaracion tocante e 
maneho di Presupuesto di 
Pais Aruba. 

Diamars y diaranson ul- 
timo, tres Minister, Min- 


Parlamentario Hendrik Tevreden (MEP): 
Presupuesto 2024 di Pais Aruba ta reforsa e compromiso 


ister Rocco Tjon, Minister 
Endy Croes y 

Minister Geoffrey Wever a 
presenta nan mes den sala 
di Parlamento. 

Tevreden a enfoca partic- 
ularmente riba Ministe- 
rio di Enseñansa y Social, 
considerando su 
experiencia den e tereno 


di adiccion y bienestar so- 
cial. 
&quot;Primordialmente 
kier sa con ta bayendo cu e 
adictonan ambulante. Nos 
sa cu tin un proyecto 

cu a cuminsa den Caya 
Grandi pa elimina of pa 
haci mas accesibel pa e 
adictonan por yega 

na un centro di 
rehabilitacion&quot;, el a 
splica y kier sa con esaki 
ta canando y resultado di 
esaki. 

Un otro asunto cu Tevre- 
den a resalta ta e necesi- 
dad di sosten pa e funda- 
cion &#39;Adopt an 
Addict&#39; cu ta busca 
mas ayudo y subsidio pa 
nan trabao crucial cu nan 
ta haciendo ya pa hopi 
aña. E Parlamentario kier 
pa nan sigui ricibi sosten 
mirando cu nan a provee 
resultado 

concreto pa pais y ta cor- 


Saliendo for di rotonde airport 
chauffeur a subi e piedranan 
grandi banda di caminda 


cu Educacion y e lucha contra Adiccion 


ecto pa sigi sostene nan. 

E Parlamentario a subraya 
e importancia di dedica 
atencion na enseñansa 
tambe. &quot;Nos a 
inverti Afl. 6.8 miyon den 
HAVO/WVO y Afl. 2.4 mi- 
yon den renobacion di dos 
fase di Mon 

Plaisir. Esaki ta mustra un 
compromiso serio cu e de- 
saroyo di enseñansa ta un 
prioridad pa 

nos pais. Nos tin e meta 
di elimina e problema di 
muchanan cu ta sali for di 
scol (drop-outs) y 

e consecuencianan cu 
ta bin despues di es- 
aki, manera e ciclo di 
adiccion,&quot; Tevreden 
a 

destaca. Pesey no sola- 
mente infrastructura ta 
keda importante, pero 
tambe tin di atende cu e 
sistema di educacion cu 
nota e miho y mester wor- 


Diahuebs mainta drenta 
informe di un accidente 


pariba di rotonde airport, 
mesora a dirigiun patruya 
na e sitio. Na yegada di e 
patruya a bin compronde 
cu na e salida di e rotonde 


DIALUNA 18 DECEMBER 2023 


do mehora lihe. 

El a conclui mencionando 
cu e Presupuesto pa 2024 
pa Pais Aruba ta indica un 
panorama 

positivo y cu ta confia cu e 
ciere di e ciclo di 2023 cu 
tawata cu un surplus y e 
comienso di 

2024 cu lo mester cera 
tambe cu un surplus, ta 
spera di gobierno den caso 
di meevallers pa 

inverti mas den e areanan 
menciona pa mira mas 
mehoracion den esakinan. 
E presupuesto tin di sigu- 
ra cu e fondonan necesa- 
rio yega na e departamen- 
tonan concerni pa 

nan por sigui mira pro- 
greso, y nos di Parlamento 
lo ta controlando esaki pa 
Pais Aruba. 

Asina, Parlamentario 
Hendrik Tevreden a finali- 
sa su declaracion. 


e chauffeur di un Suzuki 
Swift a perde control subi 
riba e piedranan grandi 
pazuid di caminda y a 
keda pega. Afortunada- 
mente ningun hende a re- 
sulta herida. 

DIALUNA 18 DECEMBER 2023 


Life is like a candle in the wind. 
Señor ta mi wardador, min tin falta di nada 
Den cunucu di yerba berde, E ta ponemi sosega. 
E ta hibami na awa trankil, 

Pa mi bolbe haya forsa. 

Salmo: 23 
Cu hopi dolor na nos curason pero agradecido pa tur loke 


ALBERTO PENJA 


26 feb 1931 - t14 dec 2023 
Miho conoci como PapaBeto, PaBetto, Bebe 
Condecora lid in de Orde van Oranje Nassau 


Ex-trahado di LAGO 
Fundador di SV. Volvox 


¿Na nomber di: 
Su casa: tMaria Margarita “Margo” Penja-Vrolijk 
Su yiunan: Marlin Krozendijk-Penja y Ruben Krozendijk 
Robertino “Jojo” Penja y Esther Penja-Luydens 
Magaly Penja y Robert Haynes 
t Ivan Penja y Jacky Penja-Croes 
Irvin “Nani” Penja y Evelyn Penja-Bremo 


Su nieto- y nietanan: Yeniree Penja Y Norman Orman 
Reuben Krozendijk 
Nabila Penja y Yshandee Jack 
Jarnely Martinus y Xander Bogaerts 
Jeremy Penja 
Roseline Penja 
Tanhee Krozendijk 
Jirvin Penja y Li-Ann Croes 
Ragnield Penja y Daniel Alvarez 
Nizianne Penja y Josue Molina 
Su bisanieto- y Nyshandee, Yshanee y Dyshandee Jack 
bisanietanan: Nayree, Naylie y Nayira Orman 


Jozianne Molina 


Su rumannan: tTeolinda “Chola” Kock-Penja y famia 
tJuan Penja y famia 

tMaria “Tanti” Rojer-Penja y famia 

t Fransisco Penja y Cresencia Vallejof 


Su ruman di criansa: Jolanda Koolman 
Swa y cuña: Hypolita “Polita” Loefstop-Vrolijk y Ronnie Loefstop 


Felipe “Tego” Vrolijk y Clara-Ines Vrolijk-Giraldo 
Su ayudantenan: Amparo “Dulce” Barroso y rumannan Annie y Aurie 
Oliva Sanchez 
Gabriela 


Su bon bisiñanan: 
Henny y Chia Leo 


Milo, Leo y Filomena Werleman 


A, Su bon amigo: Nelson Orlando Oduber A 
r su sobrino- y sobrinanan, primo- y primanan, ihanan, comer y compernan. Ay 
miembronan di su team SV Volvox, militancia di su partido MEP, bisiñanan, amigo- y 
amiganan, conocirnan. 
Demas famia: Penja, Vrolijk, Albertsz, Krozendijk, Luydens, Croes, 
Bremo, Martinus, Haynes, Orman, 
Jack, Bogaerts, Alvarez, Molina, Kock, Rojer, Dabian, Loefstop, Giraldo, Gomez. 


Ya 
H 


Ta invita pa e acto di entiero cu lo tuma lugar 
diamars , 19 December 2023 Pa g'or nos defunto stima lo ta reposa 
den misa Inmaculada Concepcion na Santa Cruz y despues 
pa Santana Catolico na Santa Cruz. 
Despues di entiero no ta ricibi bishita na cas. 
Nos disculpa si den nos tristesa nos 
por a lubida un of otro persona. — 


STICHTING VOOR VOLKSHYGIENE VAN 


Het Wit Gele Kruis Aruba 


KUKA paraera rap 
Arama 484, ryan 


Cu inmenso tristeza na nos curazon, directiva, 
staff y personal ta participa 
fayecimento di: 


Sra. Maria Antonia Kock-Quandt 
Mama di nos Colega sra. Geraldine Lampe 


Nos ta extende nos mas profundo condolencia 
na demas famianan y hopi forza den 
e momentonan dificil aki. 
Cu Maria drumi dushi den brasa di Señor. 


